41. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 519 της 19/27 Μαΐου 1981 (ΦΕΚ Α΄ 136) (Διόρθ. Σφαλμ. στο ΦΕΚ Α΄ 161 της 24 Ιουν. 1981) Περί συστάσεως, λειτουργίας και διαχειρίσεως του «Ασφαλιστικού Κεφαλαίου» της Επιχειρήσεως Αστικών Συγκοινωνιών (ΕΑΣ). Έχοντες υπ’ όψει: 1.Τας διατάξεις του άρθρ. 10 του Νόμ. 588/77 «περί οργανώσεως των αστικών συγκοινωνιών Πρωτευούσης και άλλων τινών διατάξεων». 2.Την υπ’ αριθ. 345/1981 γνωμοδότησιν του Συμβουλίου της Επικρατείας, κατόπιν προτάσεως των Υπουργών Εμπορίου και Συγκοινωνιών, αποφασίζομεν: Σύστασις Άρθρ.1.-1.Συνιστάται εις την Επιχείρησιν Αστικών Συγκοινωνιών (ΕΑΣ) ειδικός αυτοτελής λογαριασμός, υπό τον τίτλον «ΑΣΦΑΛΙΣΤΙΚΟΝ ΚΕΦΑΛΑΙΟΝ», δια την ασφάλισιν: α)των περιουσιακών στοιχείων αυτής κατά κινδύνου πυρός, β)της αστικής ευθύνης της εξ ατυχημάτων προκαλουμένης υπό των οχημάτων αυτής, γ)την εξ ατυχημάτων ιδίων ζημιών των οχημάτων αυτής. Το «ΑΣΦΑΛΙΣΤΙΚΟΝ ΚΕΦΑΛΑΙΟΝ» δύναται να αντασφαλίζεται δια τους αναλαμβανομένους υπό τούτου κινδύνους και ειδικώτερον δια τους κινδύνους πυρός των οχημάτων της ΕΑΣ. 2.Τα κατά τας διατάξεις του παρόντος περιερχόμενα εις τον λογαριασμόν «Ασφαλιστικόν Κεφάλαιον» χρηματικά ποσά, αποτελούσιν ίδιον κεφάλαιον, του οποίου η διοίκησις και διαχείρισις συντελείται κατά τας διατάξεις του παρόντος. 3.Τα εκ ποσοστού επί των ετησίων εισπράξεων της ΕΑΣ μεταφερόμενα εις το «Ασφαλιστικόν Κεφάλαιον» κατ’ έτος ποσά, βαρύνουν την αντίστοιχον ετησίαν χρήσιν. Έσοδα Άρθρ.2.-1.Έσοδα του «Ασφαλιστικού Κεφαλαίου» αποτελούν. α)Ποσοστά 2% επί των εισπράξεων εκ κομίστρου εξ εκάστης ετησίας χρήσεως, παρακρατούμενον, αφαιρουμένου μόνον του φόρου κύκλου εργασιών (Φ.Κ.Ε.), ως και του περιερχομένου εις τον Οργανισμόν Αστικών Συγκοινωνιών (ΟΑΣ) ποσοστού 2%, ή οσουδήποτε ήθελε καθορισθή συμφώνως προς την διάταξιν της παρ. 2 του άρθρ. 3 του Νόμ. 588/77. β)Ειδικώς παν έσοδον το οποίον εισπράττεται παρ’ υποχρέων τρίτων, υπαιτίων ζημιών και κατά νόμον υπευθύνων προς ανόρθωσιν της ζημίας προσγενομένης εις βάρος της περιουσίας της ΕΑΣ, καταβληθείσης ή βαρυνούσης το «Ασφαλιστικόν Κεφάλαιον». 2.Δια την εν γένει παρακολούθησιν του «Ασφαλιστικού Κεφαλαίου», συγχρόνως δε και δια τον έλεγχον και διαπίστωσιν της ανάγκης αυξομειώσεως τούτου, το Διοικητικόν Συμβούλιον της ΕΑΣ υποχρεούται όπως, εις το τέλος εκάστης χρήσεως εις την συντασσομένην παρ’ αυτού έκθεσιν επί του Ισολογισμού και των αποτελεσμάτων χρήσεως περιλαμβάνει πλήρη στοιχεία κινήσεως του «Ασφαλιστικού Κεφαλαίου», ειδικώτερον δε τα κατά την ετησίαν χρήσιν έσοδα τούτου, τας πραγματοποιηθείσας κατά την άνω χρήσιν καταβολάς, τας εκκρεμείς και επιδίκους ζημίας καθώς και απόψεις του περί του πιθανού ύψους της τελικής διαμορφώσεως των εκκρεμών και επιδίκων αξιώσεων, των καλυπτομένων παρά του «Ασφαλιστικού Κεφαλαίου». Ωσαύτως μνημονεύονται σαφώς τα εν γένει διαθέσιμα του κεφαλαίου τούτου κατά την περί ης η έκθεσις, ετησίαν χρήσιν. 3.Δια την παρακολούθησιν της λειτουργίας και διαχειρίσεως του «Ασφαλιστικού Κεφαλαίου» συνιστάται ειδική υπηρεσία ασφαλίσεων εις την ΕΑΣ, η οποία αναλαμβάνει την ασφαλιστικήν κάλυψιν και την διεκπεραίωσιν του συνόλου των ασφαλιστικών εργασιών της ΕΑΣ. Διαδικασία εξακριβώσεως εκτάσεως  και ύψους ζημιών Άρθρ.3.-1.Η εν γένει διαδικασία της εξακριβώσεως της εκτάσεως και του ύψους των κατά περίπτωση ζημιών του «Ασφαλιστικού Κεφαλαίου» καθορίζεται δι’ ητιολογημένων αποφάσεων του Διοικητικού Συμβουλίου της ΕΑΣ, κατόπιν εισηγήσεως του Προέδρου της ΕΑΣ, ως Προϊσταμένου της υπηρεσίας αυτής. 2.Το Διοικητικόν Συμβούλιον της ΕΑΣ δύναται να αναθέτη την έγκρισιν δια την κάλυψιν των ζημιών, μέχρις ωρισμένου ύψους, εις τον Πρόεδρον αυτής ως Προϊστάμενον των Υπηρεσιών, τον Γενικόν Διευθυντήν ή τον αρμόδιον Διευθυντήν της ΕΑΣ. Το ανωτέρω ποσόν δύναται να αναπροσαρμόζεται κατ’ έτος κατόπιν αποφάσεως του Διοικητικού Συμβουλίου του φορέως. Καλυπτόμεναι ζημίαι και υποχρεώσεις Άρθρ.4.-1.Δια των εκάστοτε διαθεσίμων του «Ασφαλιστικού Κεφαλαίου» καλύπτονται αι κάτωθι ζημίαι και υποχρεώσεις εν γένει: α)Ζημίαι εκ πυρός των πάσης φύσεως περιουσιακών στοιχείων της ΕΑΣ ακινήτων και κινητών. β)Ζημίαι των ιδίων οχημάτων της ΕΑΣ εκ συγκρούσεως, προσκρούσεως ή ανατροπής. γ)Ζημίαι εκ σωματικών βλαβών των επιβαινόντων επιβατών εις τα οχήματα της ΕΑΣ. δ)Η κατά την κειμένην νομοθεσίαν αστική ευθύνη της ΕΑΣ ως ιδιοκτήτου των οχημάτων αυτής. (Αντί για τις σελ. 326,33-326,40(α) Σελ. 326,33(α) Τεύχος Ζ53-Σελ. 123 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 21.Ζ.β.41 ε)Ζημίαι των αμαξοστασίων ως και των ιδίων οχημάτων της ΕΑΣ εκ πυρός ή κεραυνού ή αυτομάτου αναφλέξεως κατά τον χρόνο παραμονής των εντός των αμαξοστασίων, δι’ ας ισχύουν επιπροσθέτως τα εις το άρθρ. 5 του παρόντος οριζόμενα. 2.Δεν καλύπτονται παρά του «Ασφαλιστικού Κεφαλαίου»  αι πάσης φύσεως εκ λοιπών  αιτίων  προκαλούμεναι ζημίαι, αι μη ρητώς κατονομαζόμεναι εις παρ. 1 του παρόντος άρθρου, ειδικώτερον δε ζημίαι εκ πλημμυρών, τυφώνος, απεργιών, στάσεων κλπ. Αντασφάλισις περιουσιακών στοιχείων Άρθρ.5.-1.Το Διοικητικόν Συμβούλιον της ΕΑΣ δύναται να αντασφαλίζη το ασφαλιστικόν κεφάλαιον αυτής δια τους αναλαμβαν κινδύνους πυρός των οχημάτων της, εις ασφαλιστικάς εταιρείας ή ασφαλιστικούς οργανισμούς της ημεδαπής ή αλλοδαπής. 2.Το προς κάλυψιν του κινδύνου τούτου καταβαλλόμενον ετήσιον ασφάλιστρον προς τους αντασφαλιστάς βαρύνει το ασφαλιστικόν κεφάλαιον της ΕΑΣ. 3.Δια των συναπτομένων αντασφαλιστικών συμβάσεων, το Διοικητικόν Συμβούλιον της ΕΑΣ δεν επιτρέπεται να καλύπτη κινδύνους ολιγώτερον των 3/4 της εκάστοτε αξίας των οχημάτων της. Δαπάναι Άρθρ.6.-1.Το «Ασφαλιστικόν Κεφάλαιον» βαρύνουν αι κάτωθι δαπάναι: α)Η κάλυψις των εις άρθρ. 4 του παρόντος ζημιών. β)Η καταβολή των ασφαλίστρων προς κάλυψιν των εις άρθρ. 5 του παρόντος ζημιών. γ)Πάσα δαπάνη συντελουμένη προς αντιμετώπισιν των εκ του κονδυλίου «Ασφαλιστικόν Κεφάλαιον» υποχρεώσεων, ως δαπάναι πραγματογνωμοσύνης, δικαστικαί πάσης φύσεως δαπάναι, περιλαμβανομένων και των αμοιβών των μη εμμίσθων δικηγόρων, ως και πάσα συναφής προς εξυπηρέτησιν των ζημιών δαπάνη. 2.Ομοίως βαρύνουν το «Ασφαλιστικόν Κεφάλαιον» αι δαπάναι λειτουργίας της κατά την παρ. 4 του άρθρ. 2 του παρόντος Υπηρεσίαι Ασφαλίσεων. Ισχύς Άρθρ.7.-Η ΕΑΣ υποχρεούται όπως εφαρμόση τας διατάξεις του παρόντος από της 1ης του τρίτου, μετά την δημοσίευσίν του δια της Εφημερίδος της Κυβερνήσεως, μηνός. Σελ. 326,34(α) Τεύχος Ζ53-Σελ. 124 